# A Saucerful of Secrets

### Z Wikipédie

A Saucerful of Secrets
štúdiový album - Pink Floyd
Dátum vydania | 29. júna 1968
Miesto nahratia | Abbey Road Studios(Londýn)
Žáner/Žánre | progresívny rock
Dĺžka | 39:25
Vydavateľstvo | Columbia (EMI) (UK) Capitol (USA)
Producent | Norman Smith
Pink Floyd - Chronológia
The Piper at the Gates of Dawn (1967) | A Saucerful of Secrets (1968) | More (1969)

A Saucerful of Secrets je druhým albumom rockovej skupiny Pink Floyd. Je pravdepodobne prvým albumom na svete, ktorý bol nahratý v štýle progresívneho rocku. Nahrávaný bol priebežne od augusta 1967 do apríla 1968 v Abbey Road Studios vydavateľstva EMI. Tento album bol posledným na ktorom aktívne spolupracoval aj Syd Barrett. Počas neustálych komplikácií počas nahrávania (vzhľadom na Sydove psychické problémy), bol do štúdia prizvaný David Gilmour. Album bol vydaný v júni 1968 ako mono aj stereo LP v Spojenom kráľovstve, kde dosiahol deviatu priečku rebríčkov populartity.

Mixované stereo CD albumu bolo prvýkrát vydané roku 1987. Roku 1992 bolo toto CD obnovené a digitálne remastrované ako súčasť sady nazvanej Shine On. Reamastrované CD bolo samostatne vydané roku 1994 v UK a v apríli 1995 v USA.

## [úprava] Zoznam skladieb albumu

1. "Let There Be More Light" (Roger Waters) – 5:38
   - Spev: Rick Wright, David Gilmour, a Roger Waters
2. "Remember a Day" (Rick Wright) – 4:33
   - Spev: Rick Wright
3. "Set the Controls for the Heart of the Sun" (Roger Waters) – 5:28
   - Spev: Roger Waters
4. "Corporal Clegg" (Roger Waters) – 4:13
   - Spev: David Gilmour, Nick Mason, a Roger Waters
5. "A Saucerful of Secrets" (Roger Waters/Rick Wright/David Gilmour/Nick Mason) – 11:57
   - Inštrumentálna
6. "See-Saw" (Rick Wright) – 4:36
   - Spev: Rick Wright
7. "Jugband Blues" (Syd Barrett) – 3:00
   - Spev: Syd Barrett

## [úprava] Single

- "Remember a Day"/"Let There Be More Light" (r. 1968, iba pre USA)

## [úprava] Výroba

### [úprava] Skupina Pink Floyd

- Roger Waters – basová gitara, spev
- David Gilmour – sólová gitara, spev (na albume je jeho meno nesprávne napísané ako "Gilmore")
- Richard Wright – klavír, organ, mellotron, vibrafón, spev
- Nick Mason – bicie, perkusie, vokály
- Syd Barrett – rytmická gitara, sólová gitara, spev

### [úprava] Spolupracovali

- Norman Smith – bicie a vokály v skladbe "Remember a Day"
- Osem členov Salvation Army (The International Staff Band) - Ray Bowes (cornet), Terry Camsey (cornet), Mac Carter (trúbka), Les Condon (Eb bass), Maurice Cooper (Euphonium), Ian Hankey (trombón), George Whittingham (Bb bass), a ešte jeden v skladbe "Jugband Blues".

## [úprava] Nahrávanie albumu

Tento album by sa dal nazvať prechodom od jednej etapy vývoja skupiny do ďalšej. Svojim významom v histórii skupiny sa dá prirovnať ku Dark Side of the Moon ako hudobný dokument skupiny Pink Floyd. V tomto období nikto nemohol tušiť čo môže očakávať počas nahrávacích dní. V štúdiu bol obrovský stress. Bolo potrebné udržať pokope skupinu, ktorá slávila svoje prvé úspechy a nahrať album, ktorým by obhájila svoje vtedajšie postavenie. Ich producent chcel aby vznikla kapela, ktorá by bola nasledovníkom, konkurentom Beatles.

K problémom sa pridružila neschopnosť Syda Barretta, jeho drogové a zároveň aj psychické problémy. Začiatkom roku 1967 sa LSD stalo zmyslom jeho života. Preto pri nahrávaní v januári 1968 vystriedal gitarista David Gilmour. Priniesol so sebou nový pohľad, bol významnou oporou, pomohol zachrániť vychádzajúcu hviezdu skupiny pred zánikom. Syd Barrett krátko na to, začiatkom marca 1968, opustil skupinu. Album A Saucerful of Secrets sa tak stal zároveň jediným štúdiovým albumom, ktorý nahrávali piati riadni členovia skupiny Pink Floyd.

## [úprava] Obal albumu

Pri vydaní tohto albumu skupina Pink Floyd sa stala druhou skupinou po The Beatles, ktorá mala povolenie od EMI na oslovenie nezávislých výtvarníkov pre návrh jeho obalu. Obal A Saucerful of Secrets bol prvým dielom od Storma Thorgensona pre skupinu Pink Floyd. Je na ňom navstvených trinásť obrázkov vrátane skoro neviditeľného záberu skupiny. Je to druhý a posledný album, kde je na jeho čelnej strane spoločné vyobrazenie členov.

## [úprava] O niektorých skladbách ablumu

- Skladba Remember a Day bola nahrávaná pod názvom Sunshine pre predošlý album The Piper at the Gates of Dawn. Sunshine je aj rannou verziou skladby Matilda Mother. V kladbe Remember A Day hrajú na gitaru Syd Barrett aj David Gilmour.
- Set the Controls for the Heart of the Sun patrí doteraz medzi najhranejšie skladby tohto albumu. Nájdeme ju aj na dvojalbume Ummagumma, holandskom videu Stamping Ground, na videu Live At Pompeii, hrala sa Watersových tour Pros an Cons a In The Flesh – Live. Na videu In The Flesh – Live skladba Set the Controls... plynule nadväzuje na predošlú skladbu Shine on Your Crazy Diamond (z albumu Wish You Were Here). Týmto blokom Roger prezentuje spomienku na Syda Barretta.
- Skladba Corporal Clegg je inšpirovaná filmom Nočné kreatúry z roku 1962 a je označovaná za sarkastický portrét na vojenských veteránov.
- Skladba A Saucerful of Secrets má štyri časti, ktoré sa niekedy hrali samostane na vystúpeniach skupiny Pink Floyd:

1. Something Else,
2. Syncopated Pandemonium,
3. Storm Signal
4. Celestial Voices

- Skladba See-Saw mala pracovný názov The Most Boring Song I've Ever Heard Bar Two (Najotravnejšia pieseň, akú som kedy počul- druhý takt). Bol to prvý pokus Ricka Wrighta o komponovanie. Rick nebol nikdy na túto skladbu hrdý.
- Skladba Jugband Blues mala obsahovať aj ďalší Barrettov song Vegetable Man, skupina sa však rozhodla, že táto časť nie je vhodná a do albumu tento song nezahrnuli. Vydaný bol neskôr ako „B“ strana singlu "Scream Thy Last Scream".

## [úprava] Externé odkazy

Pink Floyd
Syd Barrett | David Gilmour | Nick Mason | Roger Waters | Richard Wright
Diskografia
Štúdiové albumy: The Piper at the Gates of Dawn | A Saucerful of Secrets | Ummagumma | Atom Heart Mother | Meddle | Dark Side of the Moon | Wish You Were Here | Animals | The Wall | The Final Cut | A Momentary Lapse of Reason | The Division Bell
Soundtracky: Tonite Let's All Make Love in London | More | Zabriskie Point | Obscured by Clouds
Živé albumy: Ummagumma | Delicate Sound of Thunder | P*U*L*S*E | Is There Anybody Out There? (The Wall Live 1980–81)
Kompilácie: Relics | A Nice Pair | Masters of Rock | A Collection of Great Dance Songs | Works Shine On (The Early Singles) | Echoes: The Best of Pink Floyd
Video a DVD
Live at Pompeii | The Wall | Delicate Sound of Thunder | La Carrera Panamericana | London '66-'67 | P*U*L*S*E

Zdroj: "http://sk.wikipedia.org../../../a/_/s/A_Saucerful_of_Secrets_90e6.html"

Kategórie: Pink Floyd | Hudba z 1968

##### Views

- Stránka
- Diskusia
- Aktuálna verzia

##### Hľadaj